Litva vertolyotlar uchun jami 181 mln yevro to‘laydi. AQSh ushbu loyihani qo‘llab-quvvatlash uchun 25 mln yevro ajratgan. Foto: Picture Alliance Litva AQShdan to‘rt dona UH-60M Black Hawk jangovar vertolyotini sotib oladi. Bu boradagi shartnoma shu haftada imzolanadi, deb ma’lum qildi Litva mudofaa vazirligi. Qayd etilishicha, Litva vertolyotlar uchun jami 181 mln yevro to‘laydi. AQSh ushbu loyihani qo‘llab-quvvatlash uchun 25 mln yevro ajratgan. Dastlabki vertolyot 2024 yil oxirida yetkazib berilishi rejalashtirilgan. Litva vertolyotlar bilan birga qurilmalar va ehtiyot qismlar ham oladi. Rossiyaning Kaliningrad oblasti bilan chegaradosh Litva Ukraina sharqida davom etayotgan nizo sababli o‘z xavfsizligidan tashvishlanmoqda. Shu bois Vilnyus hukumati jangovar qudratini oshirmoqda.